user
KUNJALO-KE – ME Wanda
Xoxa ngempumelelo yombhali ekwethuleni isizinda senoveli ethi: Kunjalo-ke.

Ngiyathemba ukuthi niwabonile amakhosikazi amathathu abelapha ehhovisi lami 
ekuseni ehamba nentombazane.' Bavume othisha.
'Lawo makhosikazi abeqhuba umfundi walapha osesiyekile isikole ngenxa yokuganga 
komunye wozakwenu. Umfundi lowo uthi kanti wakhuleliswa uthisha uMoloi. Ngenxa 
yokungatholakali kwakhe uthisha ukuba aziphendulele, omame laba sebeze 
baphoqeka ukuyobika kwabomthetho. Ngakube ukhona phakathi kwenu obe nolwazi 
lokuthandana kukathisha uMoloi nomfundi?' UMemu Mpungose waphakamisa 
isandla. UThishanhloko wamgunyaza ukuba akhulume.
'Thishomkhulu, besinalo ulwazi lokuthandana kukathisha uMoloi noDumazile. 
Ngiyethemba ukuthi uthishomkhulu uzokhumbula ngenkathi sifika lapha ehhovisi 
sinoMisi Hlophe sihamba naye uDumazile.' Avume uthishanhloko.
'Thishomkhulu, asithandanga thina ukugeqa amagula singemuki. Esabona kubalulekile 
nje kwakuwukuzinquma amakhanda sizishiye. Ukungena shi ezindabeni zabantu 
thishomkhulu kuyahlupha. Ugcina nawe sekuthiwa fakaza ngokukhulelisana kwabo 
kade ungekho ngenkathi begila leyo mikhuba. Lokho-ke kuyinto ebucayi kabi futhi 
nengathandeki ukufakaza ngayo. Kwakungelula-ke ukuba kube yithina esasizosho 
ukuthi nguMoloi owakhulelisa uDumazile. Ngiyabonga.'
Wathula kancane uthishomkhulu. Wathatha wathi:
'Nokho ngiyabonga bothisha ngokuqaphela kwenu nakwazi ukubona izambane 
elibolile esakeni. Ngiyathemba ukuthi nami ngathatha isinqumo esifanele sokuba 
ngilikhiphe izambane elibolile esakeni lingaze libolise amanye. Lesi kwakungesona nje 
isinqumo sami sakoMzobe, kodwa kwakuyisinqumo esathathwa ngabazali behlangene 
emhlanganweni ngonyaka odlulile. Amaminithi alowo mhlangano nginawo akhona. 
Isinqumo sabazali ngisihlonipha kakhulu. Lesi sinqumo bafinyelela kusona kunzima 
kakhulu, isikole sisehlazweni elinyanyisayo. Ngiyathemba nisakhumbula bothisha 
ukuthi kwakwenzekeni.' Bavume othisha. UThishanhloko waqhuba wathi:
'Ngithanda ukuninika izwi eliyisexwayiso bothisha. Uma abazali belethe izingane zabo 
lapha esikoleni, basuke bezlethele ukuba zizoqeqeshwa ngokwemfundo, hhayi 
Akuvumelekile ukukopisha leli phepha Pheqa ikhasi
Thina singabazali lapha esikoleni. Akukhathaleki noma ubukeka uyingane 
kangakanani ngenxa yokushesha kwakho ukungena esikoleni, iqiniso wukuthi umi 
endaweni yomzali. Yiba ngumzali-ke thisha. Umzali wangempela uyayinakekela futhi
ayithande ingane yakhe. Uyithanda ngothando lobuzali. Uyayikhulisa, ayikhombise 
indlela enhle ebheke ebudaleni.'
Athi ukuthula kancane uthishanhloko esafuna ukubona ukuthi le nto ayishoyo 
iyayithola yini indawo. Kubonakale abanye othisha besilisa begwajaza sakukhophoza. 
Aqhubeke futhi uthishanhloko:
'Umphakathi ulindele ukuba senze umsebenzi wokufundisa abantwana babo ukuze 
babe ngabaholi abaqotho bakusasa. Thina kufanele siziphathe kahle, sibe yisibonelo 
esihle kubantwana. Uthisha uMoloi akakwazanga ukusimela kahle njengothisha 
esikoleni. Mina, njengothishanhloko wakulesi sikole ngiyaphoqeka ukuba lolu daba 
ngilubikele amalunga omkhandlu owengamele isikole. Sekuyiwona-ke ayokhipha 
umhlahlandlela. Ngiyabonga, seningakhululeka.' Basukume othisha baphumele 
phandle.

1. Isinqumo sikaDumazile sokududana noMthovovo ngobugebengu ababenza 
saba namuphi umphumela kuMthovovo nasempilweni kaSithole kanye 
nasempilweni yakhe uDumazile uqobo? Sekela impendulo yakho ngephuzu 
ELILODWA ngomlingiswa ngamunye. 
2. Ngabe ukusetshenziswa komlingiswa onguSithole kuyithuthukise kanjani 
indikimba yesimilo kule noveli? Sekela impendulo yakho. 
3.  Uyavumelana yini nombono wokuthi umlingiswa onguLizy usiguqulile isimo 
senhlalo sakwaSithole? Sekela impendulo yakho. 
4. Xoxa ngempumelelo yombhali yokwethula isingeniso kule noveli.


assistant
1. Saba nomphumela omubi kobona bobathathu.
 UDumazile waqala ukuba nesoka emsebenzini wase ehlukunyezwa 
nguSithole owayesehlala ekhaya njengoba ayengasasebenzi. 
 UMthovovo wagcina esengene ejele ngoba ngemuva kophenyo 
nasekushisweni kwesitolo, amaphoyisa athola ukuthi waba nesandla 
ekugqekezweni waboshwa.
 USithole wazithola esenguphuya wahluleka nokukhokhela umlungu 
izindleko zemoto eyayishayiswe uDumazile wagcina ngokuboshwa. 
2. Ukusetshenziswa komlingiswa onguSithole kuyithuthukise kahle indikimba 
emayelana nesimilo esixegayo. USithole ubethethenjwe uKheswa ukuthi 
ingane yakhe uzoyiphatha kahle ngothando lobuzali kodwa yena wabona 
intombi kuDumazile, ulahla umuzi wakhe ngoba esephendule uDumazile 
umfazi wakhe bebe bengazi abazali bakhe.
3. Ngiyavumelana ngoba umndeni wakwaSithole wabe uhleli ngokuzwana 
kepha kwathi uLizy ethunywe nguSithole kuMaNzimande wafika wakhuluma
ngoDumazile noSithole ukuthi banobudlelwano okusengathi bayathandana 
ngoba bahlala bebobabli. Lokhu kwathukuthelisa uMaNzimande wayeka 
ukuhlonipha uSithole esehlala ngokumchukuluza, sebehlala ngokuxabana.
4. Umbhali uphumelele kahle ukwethula isingeniso ngoba wethule umlingiswa 
omkhulu uDumazile inkinga abhekene nayo yokuhletshwa ngoMemu 
ngamanga okuthi uthandana nothisha uMoloi okuba yisisusa sodweshu. Isimo 
senhlalo siyaguquka, indawo yaseMbumbulu esikoleni iZenzele. OMemu 
sebexabana naye uDumazile ngoba esegcine ethandana nothisha Moloi .